Mukesh Sahni VIP विकासशील इंसान पार्टी के प्रमुख मुकेश सहनी ने कहा है कि उनकी पार्टी किसी भी राजनीतिक दल की नैया डूबने से बचाने में सक्षम है। यह भी कहा कि बिहार में बन रहे सियासी समीकरण का सबसे बड़ा लाभ वीआइपी को मिलेगा।
 रांची, राज्य ब्यूरो। Vikassheel Insaan Party बिहार-झारखंड में सक्रिय विकासशील इंसान पार्टी (VIP) के प्रमुख मुकेश सहनी ने सोमवार को भाजपा पर एकबार फिर सियासी हमला बोलते हुए कहा कि भाजपा ने जो उनकी पार्टी के साथ किया उसका फल उसे मिल गया और उसे बिहार सरकार से ही हटना पड़ा। उन्होंने कहा कि आनेवाले समय में बिहार में जो राजनीतिक समीकरण बन रहा, उसका सबसे बड़ा लाभ जहां वीआइपी को मिलेगा, वहीं सबसे ज्यादा नुकसान भाजपा को उठानी पड़ेगी।
 रांची में सोमवार को एक संवाददाता सम्मेलन को संबोधित करते हुए मुकेश सहनी ने कहा कि बिहार में किसी भी राजनीतिक पार्टी की नैया डूबने से बचाने के लिए वीआइपी जरूरी है। उन्होंने कहा कि 2024 के लोकसभा चुनाव में वीआइपी प्रधानमंत्री के अच्छे उम्मीदवार को देखकर उसके साथ गठबंधन करेगी।
 मुकेश सहनी ने कहा कि रविवार को रांची में सफल कार्यकर्ता सम्मेलन का आयोजन हुआ था, जिसमें प्रदेश से लेकर जिलास्तर के कार्यकर्ताओं ने हिस्सा लिया। उन्होंने कहा कि कई विधानसभा को चिन्हित कर वहां बूथ स्तर तक की तैयारी करने के निर्देश दिए गए हैं। उन्होंने कहा कि मोरहाबादी मैदान में जल्द ही एक जनसभा का आयोजन किया जाएगा।
 मुकेश सहनी ने कहा कि जल्द ही वह एक यात्रा पर निकलेंगे, जो बिहार से प्रारंभ होकर उत्तर प्रदेश होते हुए झारखंड पहुंचेगी। उन्होंने कहा कि इस यात्रा का रोडमैप तैयार किया जा रहा है। इस यात्रा के माध्यम से वह अपने समुदाय के लोगों को एकजुट करने का प्रयास करेंगे। यह यात्रा ऐतिहासिक साबित होगी।
 मुकेश सहनी ने खुद को सौभाग्यशाली बताते हुए कहा कि यह सौभाग्य की बात है कि उन्हें अपने समाज के लोगों को नेतृत्व करने का मौका मिला है। उन्होंने कहा कि आज देश भी मानने लगा है कि निषाद केवल मछली ही नहीं मार सकता, राजनीति भी कर सकता है। इस संवाददाता सम्मेलन में राष्ट्रीय प्रवक्ता देव ज्योति, वीआइपी के प्रदेश अध्यक्ष राज कुमार चौधरी भी मौजूद रहे।
 
Mukesh Sahni VIP विकासशील इंसान पार्टी के प्रमुख मुकेश सहनी ने कहा है कि उनकी पार्टी किसी भी राजनीतिक दल की नैया डूबने से बचाने में सक्षम है। यह भी कहा कि बिहार में बन रहे सियासी समीकरण का सबसे बड़ा लाभ वीआइपी को मिलेगा। रांची, राज्य ब्यूरो। Vikassheel Insaan Party बिहार-झारखंड में सक्रिय विकासशील इंसान पार्टी के प्रमुख मुकेश सहनी ने सोमवार को भाजपा पर एकबार फिर सियासी हमला बोलते हुए कहा कि भाजपा ने जो उनकी पार्टी के साथ किया उसका फल उसे मिल गया और उसे बिहार सरकार से ही हटना पड़ा। उन्होंने कहा कि आनेवाले समय में बिहार में जो राजनीतिक समीकरण बन रहा, उसका सबसे बड़ा लाभ जहां वीआइपी को मिलेगा, वहीं सबसे ज्यादा नुकसान भाजपा को उठानी पड़ेगी। रांची में सोमवार को एक संवाददाता सम्मेलन को संबोधित करते हुए मुकेश सहनी ने कहा कि बिहार में किसी भी राजनीतिक पार्टी की नैया डूबने से बचाने के लिए वीआइपी जरूरी है। उन्होंने कहा कि दो हज़ार चौबीस के लोकसभा चुनाव में वीआइपी प्रधानमंत्री के अच्छे उम्मीदवार को देखकर उसके साथ गठबंधन करेगी। मुकेश सहनी ने कहा कि रविवार को रांची में सफल कार्यकर्ता सम्मेलन का आयोजन हुआ था, जिसमें प्रदेश से लेकर जिलास्तर के कार्यकर्ताओं ने हिस्सा लिया। उन्होंने कहा कि कई विधानसभा को चिन्हित कर वहां बूथ स्तर तक की तैयारी करने के निर्देश दिए गए हैं। उन्होंने कहा कि मोरहाबादी मैदान में जल्द ही एक जनसभा का आयोजन किया जाएगा। मुकेश सहनी ने कहा कि जल्द ही वह एक यात्रा पर निकलेंगे, जो बिहार से प्रारंभ होकर उत्तर प्रदेश होते हुए झारखंड पहुंचेगी। उन्होंने कहा कि इस यात्रा का रोडमैप तैयार किया जा रहा है। इस यात्रा के माध्यम से वह अपने समुदाय के लोगों को एकजुट करने का प्रयास करेंगे। यह यात्रा ऐतिहासिक साबित होगी। मुकेश सहनी ने खुद को सौभाग्यशाली बताते हुए कहा कि यह सौभाग्य की बात है कि उन्हें अपने समाज के लोगों को नेतृत्व करने का मौका मिला है। उन्होंने कहा कि आज देश भी मानने लगा है कि निषाद केवल मछली ही नहीं मार सकता, राजनीति भी कर सकता है। इस संवाददाता सम्मेलन में राष्ट्रीय प्रवक्ता देव ज्योति, वीआइपी के प्रदेश अध्यक्ष राज कुमार चौधरी भी मौजूद रहे।